Siin sirvides üle pika aja blogipidajate mõtteid ei saa enda tundeid kuidagi varjata. Palun ärge pahandage selle peale, mis ma nüüd kirja panen :)    Mehed Te olete ikka hulluks läinud! Kohe tõsiselt. :) Rivo jookseb mingi pea 300 km kuus ja  seda juba mais ning arutleb, et kas ta on ikka maratoni läbimise vormis?! Raimo jookseb pikemal treeningul mingi 28 km ning ka mõtleb, et ei tea kuidas ma hakkama saan?! NO MIS MÕTTES MEHED??!! :) Kas Teie plaan on augustis joosta pika treeningu asemel igal nädalal maraton? Siis ma saan muidugi aru, et Berliinis lähete mingit aafriklaste tempos super aega jooksma - kas nii?    Aga igal juhul see hala, et kas ma suuda või saan hakkama olukorras, kus mehed jooksevad iga nädal umbes kaks korda  rohkem, kui teised ja pikal treeningul lähenevad jõudsalt maratoni pikkusele, tundub pehmelt öeldes pentsik :)    Minu eesmärk, nagu usun ka enamusel teistel, on üks ja ainus - maraton läbi joosta normaalse ajaga, mis on 4-5 tundi. Isegi 6 tundi, aga see on juba käimine rohkem. Ütlen veelkord, et selleks pole tarvis maratoni läbida igal nädal. Isegi poolmaratoni läbimine igal nädalal on mai (!!!) kuus algajale ilmne ülepingutus. Olgem normaalsed :)    Aga tegelikult ma muidugi tahan Teid  kiita. Tublid olete. Mina niiviisi ei suudaks. Minu jaoks ei saa kunagi 30 km olema distants, mille ma pühapäeval mängeldes läbin. Ei ole mul vastavat organismi ega motivatsiooni. Pigem tunnike-poolteist. Lisaks natuke jõusaali ning minu nõrkus - pallimängud. Korvpall ja jalgpall - oujee :)    Aga maratonist saab tõenäoliselt saavutus iseeneses - tegin ära, hästi panin - on kõik mis ma vajan. Ja Teie oma ülima treenitusega ei suuda mind hirmutada :)